cyanic-selkie/wikianc huggingface dataset:
রামকৃষ্ণ মিশন
রামকৃষ্ণ মিশনের প্রধান কার্যালয় ভারতের পশ্চিমবঙ্গ রাজ্যের রাজধানী কলকাতার নিকটবর্তী হাওড়া জেলায় বেলুর মঠে অবস্থিত। এই সংগঠন প্রাচীন হিন্দু দর্শন বেদান্তের অনুগামী। এটি সন্ন্যাসী সংগঠন রামকৃষ্ণ মঠ কর্তৃক অনুমোদিত। রামকৃষ্ণ মঠের সদস্যরা রামকৃষ্ণ মিশনেরও সদস্য।
বিবরণ
১৯শ শতাব্দীর সন্ত রামকৃষ্ণ পরমহংস কর্তৃক অনুপ্রাণিত এবং তার প্রধান শিষ্য স্বামী বিবেকানন্দ কর্তৃক প্রতিষ্ঠিত ধর্মীয় ও সামাজিক রামকৃষ্ণ আন্দোলনের কাজকর্ম পরিচালনার জন্য দুটি প্রধান সংগঠন হল রামকৃষ্ণ মঠ ও রামকৃষ্ণ মিশন। এই দুটিকে রামকৃষ্ণ সংঘও বলা হয়ে থাকে। রামকৃষ্ণ মঠ হল একটি সন্ন্যাসী সংঘ। ১৮৮৬ সালে রামকৃষ্ণ পরমহংস কর্তৃক প্রতিষ্ঠিত রামকৃষ্ণ মঠ প্রধানত আধ্যাত্মিক প্রশিক্ষণ ও সংঘের শিক্ষা প্রসারের জন্য কাজ করে।
১৮৯৭ সালে বিবেকানন্দ রামকৃষ্ণ মিশন প্রতিষ্ঠা করেছিলেন। এটি একটি জনকল্যাণমূলক সংগঠন। এটির কাজ স্বাস্থ্য পরিষেবা প্রদান, প্রাকৃতিক দুর্যোগে ত্রাণ বণ্টন ও শিক্ষাবিস্তার। দুটি সংগঠনের প্রধান কার্যালয়ই বেলুড় মঠ। ১৯০৯ সালে রামকৃষ্ণ মিশন ১৮৬০ সালের একুশ সংখ্যক আইন অনুসারে বৈধ স্বীকৃতি লাভ করে। একটি পরিচালন পরিষদ রামকৃষ্ণ মিশন পরিচালনা করে। রামকৃষ্ণ মিশন ও তার শাখাকেন্দ্রগুলির পৃথক আইনি সত্ত্বা থাকলেও এগুলি রামকৃষ্ণ মঠের সঙ্গে অঙ্গাঙ্গীভাবে জড়িত। মঠের নির্বাচিত অছি পরিষদ মিশনের পরিচালন পরিষদ হিসেবে কাজ করে। বেদান্ত সোসাইটিগুলি সংঘের আমেরিকান শাখার অঙ্গ। এগুলি সামাজিক কল্যাণের পরিবর্তে কেবলমাত্র আধ্যাত্মিক ক্ষেত্রেই কাজ করে।
ইতিহাস
শ্রীরামকৃষ্ণকে কেন্দ্র করে, নিষ্কামভাবে ঈশ্বরজ্ঞানে মানবসেবাকেও জপ, ধ্যান প্রভৃতির মতোই ধর্ম-সাধনার একটি অঙ্গরূপে গ্রহণ করে শ্রীরামকৃষ্ণের অভিপ্রেত যে সন্ন্যাসী সঙ্ঘ গড়ে উঠেছিল, তাকে সুপ্রতিষ্ঠিত ও সুনিয়ন্ত্রিত করার জন্য স্বামী বিবেকানন্দ ১৮৯৭ খ্রিস্টাব্দের ১লা মে রামকৃষ্ণ মিশন নামে প্রথমে এক সাধারণ সমিতি গঠন করেন। এই মিশনের প্রধান উদ্দেশ্য হল- যে বেদান্তধর্ম শ্রীরামকৃষ্ণের জীবন ও শিক্ষার আলোকে উদ্ভাসিত, তদনুযায়ী জীবনগঠন ও তাহার প্রচার করা; বিভিন্ন ধর্মের মধ্যে সৌহার্দ্য স্থাপন করা; জাতি-ধর্ম-বর্ণ-নির্বিশেষে দুস্থ মানবের সেবা করা।
রামকৃষ্ণ মিশন : এ মিশন ঊনবিংশ শতাব্দী থেকে বিংশ শতাব্দী প্রথম দিক পর্যন্ত সময়ে সমাজকল্যাণমূলক কার্যক্রমে ব্যাপকভাবে অংশগ্রহণ করেছিলেন। মানবসেবার মাহাত্ন্য ঘোষণা, শিক্ষার্থীর জন্য অন্ন-বস্ত্র ও বাসস্থানের ব্যবস্থা ও হিন্দুধর্ম প্রচার করা ছিল রামকৃষ্ণ মিশনের মূল কাজ।
আগরতলা
২০১২ সালের ৭ ফেব্রুয়ারি ভারতের ত্রিপুরা রাজ্যের রাজধানী আগরতলায় রামকৃষ্ণ মঠ ও মিশনের শাখাকেন্দ্রটি উদ্বোধন করেন মিশনের সহ-সংঘাধ্যক্ষ স্বামী স্মরণানন্দ। এটি স্বামী বিবেকানন্দের সার্ধশতবর্ষ উদযাপনের অঙ্গ হিসেবে পালিত হয়। আগরতলা শাখার অধ্যক্ষ স্বামী পূর্ণাত্মানন্দের প্রচেষ্টায় আগরতলায় মিশনের শাখাকেন্দ্রটি গড়ে উঠেছে।
রামকৃষ্ণ মঠ ও মিশনের অধ্যক্ষ
নিচে রামকৃষ্ণ মঠ ও মিশনের অধ্যক্ষগণের তালিকা দেওয়া হল:
১৯০১ সালের পর ‘সাধারণ অধ্যক্ষ’ শব্দবন্ধটি পরিত্যক্ত হয় এবং ‘অধ্যক্ষ’ শব্দটি গৃহীত হয়।
অমল ধবল পালে লেগেছে মন্দ মধুর হাওয়া
অমল ধবল পালে লেগেছে মন্দ মধুর হাওয়া একটি রবীন্দ্রসঙ্গীত। বাংলা ভাষায় গানটি  রবীন্দ্রনাথ ঠাকুর ১৩১৫ বঙ্গাব্দের ৩ ভাদ্র তারিখে (১৯০৮ খ্রিষ্টাব্দ) রচনা করেছিলেন।  রবীন্দ্রনাথ জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
গানের কথা
অমল ধবল পালে লেগেছে    মন্দ মধুর হাওয়া--
দেখি নাই কভু দেখি নাই    এমন তরণী বাওয়া॥
কোন্‌ সাগরের পার হতে আনে কোন্‌ সুদূরের ধন--
ভেসে যেতে চায় মন,
ফেলে যেতে চায় এই কিনারায় সব চাওয়া সব পাওয়া॥
পিছনে ঝরিছে ঝরো ঝরো জল, গুরু গুরু দেয়া ডাকে--
মুখে এসে পড়ে অরুণকিরণ ছিন্ন মেঘের ফাঁকে।
ওগো কাণ্ডারী, কে গো তুমি, কার হাসিকান্নার ধন।
ভেবে মরে মোর মন--
কোন্‌ সুরে আজ বাঁধিবে যন্ত্র, কী মন্ত্র হবে গাওয়া॥
রথীন দত্ত
রথীন দত্ত (১৯৩১ – ২৭ জানুয়ারি ২০২০) ভারতের ত্রিপুরার একজন চিকিৎসক ছিলেন। তাকে ১৯৯২ সালে পদ্মশ্রী ও ২০১২ সালে মুক্তিযুদ্ধ মৈত্রী সম্মাননা প্রদান করা হয়েছিল।
জীবনী
রথীন দত্ত ১৯৩১ সালে আসামের মঙ্গলদৈয়ে জন্মগ্রহণ করেছিলেন। তিনি শিলংয়ের বিদ্যালয়ে পড়াশোনা করেছিলেন। পরবর্তীতে,  তিনি ডিব্রুগড়ের আসাম মেডিকেল কলেজ থেকে স্নাতক হন। তিনি বিধান চন্দ্র রায়ের অধীনে ইন্টার্নি করেছিলেন। পরবর্তীতে তিনি এফআরসিএসের জন্য লন্ডন গমন করেন।
দেশে ফিরে আসার পর ষাটের দশকের শেষভাগে তিনি ত্রিপুরায় কর্মজীবন শুরু করেন। বাংলাদেশের স্বাধীনতা যুদ্ধ চলাকালে তিনি বাংলাদেশের মুক্তিযোদ্ধা ও ভারতীয় সৈন্যদের চিকিৎসা পরিষেবা প্রদান করেছেন। তিনি ১৯৭১ সালে বহু মানুষের জীবন বাঁচিয়েছিলেন। তিনি ১৯৯২ সালে ত্রিপুরা সরকারের স্বাস্থ্য অধিকর্তা এবং স্বাস্থ্য দপ্তরের বিশেষ সচিবের দায়িত্ব থেকে অবসর নেন।
রথীন দত্ত ২০২০ সালের ২৭ জানুয়ারি কলকাতায় নিজ বাসভবনে প্রয়াত হন।
সাইক্লোপিয়া
সাইক্লোপিয়া (Cyclopia) হচ্ছে অগ্রমস্তিষ্ক বৈকল্যের সবচেয়ে চরম অবস্থা এবং এটি একটি সহজাত অপগঠন (জন্মগত ত্রুটি)। এর কারণে ভ্রুণের অগ্রমস্তিষ্কে অবস্থিত চোখের অক্ষিকোটর সঠিকভাবে দুইভাগে বিভক্ত হয় না। ১৬০০০ নবজাতক প্রাণীর মধ্যে একটিতে এবং ২০০ টি ভ্রুণের গর্ভপাতের একটিতে এটি দেখা যায়।
দেখতে যেমন হয়
যদিও সাইকেলোপিয়া অনেক দুর্লভ। তবে কিছু সংখ্যক মানব শিশু যারা সাইকেলোপিয়া তে আক্রান্ত হয়েছিল; তাদেরকে চিকিৎসা জাদুঘরে রাখা হয়েছে। (উদাহরণস্বরূপঃ The ভ্রলিক জাদুঘর, আমস্টারডাম)।
এমনকি কিছু আবাদি প্রাণীতেও (ঘোড়া, ভেড়া, শুকর এবং কিছু মুরগিছানা) সাইকেলোপিয়া দেখা গিয়েছে। এসব ক্ষেত্রে নাক এবং মুখ তৈরি হয় না। অথবা নাক একদম মুখের শীর্ষ দেশ থেকে তৈরি হয়। এরফলে শ্বাস প্রশ্বাসে বাধার সৃষ্টি হয়, যার ফলে কিছুক্ষণের মধ্যে দমবন্ধ হয়ে নবজাতক মৃত্যুমুখে পতিত হয়।
বটক্রুষ্ণ সাহু
বটক্রুষ্ণ সাহু ভারতের ওড়িশার একজন কৃষক। পশুপালনে অবদানের জন্য ২০২০ সালে তাকে পদ্মশ্রী প্রদান করা হয়েছিল।
জীবনী
বালেশ্বর জেলার সারকানা গ্রামের কৃষক বটক্রুষ্ণ সাহু ১৯৮৬ সালে মৎস্যপালন শুরু করেন। তিনি স্থানীয় প্রজনন পদ্ধতিতে বহু কৃষককে পোনা উৎপাদন বিষয়ক প্রশিক্ষণ প্রদান করেছেন। এসব কাজের জন্য তিনি সরকারের নিকট থেকে কোনো আর্থিক সহায়তা পান নি। তিনি ওড়িশা কিছু কলেজ শিক্ষার্থীদেরও দিয়েছেন প্রশিক্ষণ।
বটক্রুষ্ণ সাহু ২০২০ সালে পশুপালনে অবদানের জন্য পদ্মশ্রী লাভ করেন।
কাজ মসজিদ
কাজ মসজিদ ইরানের এসফাহান প্রদেশের একটি ঐতিহাসিক মসজিদ। মসজিদটি জাফান্দেহ রুদের উত্তর তীরে ইসফাহান থেকে ২৪ কিমি পূর্বে অবস্থিত। বর্তমানে মসজিদটিতে শুধু কিছু অর্ধ-ধ্বংসপ্রাপ্ত দেয়াল এবং একটি গম্বুজ রয়েছে।  এটি ইলখানিদ যুগে নির্মিত হয়েছিল। ইট এই কাঠামোর  সবচেয়ে গুরুত্বপূর্ণ নির্মাণসামগ্রী। এর অভ্যন্তরীণ সজ্জাও ইটের। মসজিদে অতীতে সম্ভবত একটি মিনার ছিল, তবে এখন পর্যন্ত এর কোনও সন্ধান পাওয়া যায় নি।
এম. এম. ইস্পাহানি লিমিটেড
'''এম. এম. ইস্পাহানি লিমিটেড হচ্ছে একটি বাংলাদেশী বহুমুখী বাণিজ্যিক প্রতিষ্ঠান। এটি ইস্পাহানি গ্রুপ' নামেও পরিচিত। প্রতিষ্ঠানটির সদর দপ্তর চট্টগ্রামে অবস্থিত। ১৮২০ সালে প্রতিষ্ঠিত, এটি বাংলাদেশের সবচেয়ে পুরনো ব্যবসা প্রতিষ্ঠান এটি ইস্পাহানি পরিবারের মালিকানাধীন প্রতিষ্ঠান। এই গ্রুপটি বাংলাদেশের বৃহত্তম চা সংস্থার পাশাপাশি দেশের অন্যান্য বড় বড় ব্র্যান্ডের মালিক। এছাড়াও তাদের শিপিং, রিয়েল এস্টেট, পাট হোটেল এবং টেক্সটাইল ব্যবসা রয়েছে। এই সামষ্টিক বাণিজ্য গোষ্ঠীটি ২০০৩ সালে মর্যাদাপূর্ণ বাংলাদেশ বিজনেস অ্যাওয়ার্ড-এ ভূষিত হয়েছিল। দ্য ডেইলি স্টারের'' মতে, এম. এম. ইস্পাহানি লিমিটেড হচ্ছে উপমহাদেশের অন্যতম সর্বাধিক সম্মানিত ব্যবসায়িক প্রতিষ্ঠান।
ইতিহাস
১৮২০ সালে প্রতিষ্ঠিত এম. এম. ইসপাহানি লিমিটেড বাংলাদেশ তথা উপমহাদেশের অন্যতম প্রাচীন ব্যবসা প্রতিষ্ঠান। বাংলাদেশের সবচেয়ে প্রাচীন ব্যবসা প্রতিষ্ঠান হলেও এটির গোড়াপত্তন বোম্বেতে ঘটেছিল। ১৮২০ সালে, হাজী মোহাম্মদ হাশেম পারস্যে র ইস্পাহান থেকে বোম্বেতে এসে এই কোম্পানীটি প্রতিষ্ঠা করেন। মির্জা মোহাম্মদ ইস্পাহানির জ্যেষ্ঠ পুত্র মির্জা আহমেদ ইস্পাহানি (১৮৯৮-১৯৮৬) ১৯১৮ সালে ব্যবসা পরিচালনা শুরু করেন। একইবছর তিনি তাঁর ছোট ভাই মির্জা আবুল হাসান ইস্পাহানিকে নিয়ে প্রাইভেট লিমিটেড কোম্পানি হিসেবে ব্যবসা পরিচালনা করেন, এসময় প্রতিষ্ঠানটির নাম ‘এম.এম. ইস্পাহানি লিমিটেড’ করা হয়। ভারত বিভাগের আগে কলকাতায় সদর দপ্তর ছিল। ১৯৪৭ সালে সদর দপ্তর কলকাতা থেকে চট্টগ্রামে স্থানান্তর করা হয়। বর্তমানে কোম্পানিটির সদর দপ্তর চট্টগ্রামের আগ্রাবাদে অবস্থিত।
চা উৎপাদন
''এম. এম. ইস্পাহানি লিমিটেড'' এককভাবে চা ব্যবসায়ে বাংলাদেশের সর্ববৃহৎ প্রতিষ্ঠান। ১৯৪৮ সালে মির্জা আহমেদ ইস্পাহানি প্রতিষ্ঠানের দায়িত্ব থেকে সেচ্ছা অব্যাহতি নেওয়ার পর তার পুত্র মির্জা মেহদী ইস্পাহানি এম. এম. ইস্পাহানি লিমিটেডের প্রধান হয়ে কোম্পানির মালিকানাধীন সিলেট অঞ্চলের চা বাগান গুলোতে ব্যাপক বিনিয়োগ করা শুরু করেন। ফলশ্রুতিতে চা শিল্পে এম. এম. ইস্পাহানি লিমিটেড ঈর্ষনীয় সফলতা অর্জন করে। বৃহত্তর সিলেটে তাদের রয়েছে মির্জাপুর, গাজীপুর ও জেরিন নামক তিনটি বৃহৎ বাগান এবং চট্টগ্রামে আছে নেপচুন নামক অন্য একটি বাগান। তাদের মালিকানাধীন মির্জাপুর, জেরিন ও গাজীপুর চা বাগান বাংলাদেশের ১০টি শীর্ষস্থানীয় চা বাগানের অন্তর্ভুক্ত। এম. এম. ইস্পাহানি লিমিটেড হচ্ছে বাংলাদেশের সর্বপ্রথম চা রপ্তানিকারক প্রতিষ্ঠান।
পাট শিল্প
১৯৪৭ সাল পর্যন্ত ''এম. এম. ইস্পাহানি লিমিটেড'' ছিল ভারতবর্ষের সর্ববৃহৎ পাট রপ্তানিকারক প্রতিষ্ঠান। তৎকালীন সময়ে পূর্ববঙ্গের পাট শিল্পে তারা ব্যাপক বিনিয়োগ করেছিল। এই কোম্পানি কলকাতায় "ভিক্টরী জুট প্রোডাক্টস লিমিটেড" নামক একটি পাটকল প্রতিষ্ঠা করে। পরবর্তীতে পাকিস্তান সৃষ্টির পর তা চট্টগ্রামে স্থানান্তরিত হয়। ১৯৫০-এর দশকের শুরুতে ইস্পাহানি গ্রুপ চট্টগ্রামে "চিটাগাং জুট ম্যানুফ্যাকচারিং কোম্পানি লিমিটেড (সিজেএমসিএল)" নামে আরেকটি পাটকল প্রতিষ্ঠা করে। তৎকালীন সময়ে এটি ছিল বেসরকারি খাতে দেশের সর্ববৃহৎ পাটকল।
ব্যক্তিমালিকানাধীন বিমানসেবা
দ্বিতীয় বিশ্বযুদ্ধের সময় পূর্ব ফ্রন্টে জাপানি দের মোকাবেলা করতে ১৯৪১ সালে ব্রিটিশ ভারতীয় বিমান বাহিনী ঢাকার তেজগাঁওয়ে একটি রানওয়ে তৈরি করে। যুদ্ধ শেষ হলে শেষ হলে সরকার রানওয়েটিতে বেসামরিক বিমান পরিবহনের কাজে ব্যবহারের অনুমতি দেয়। এই সুযোগ কাজে লাগাতে ১৯৪৬ সালের ২৩ অক্টোবর এম. এম. ইস্পাহানি লিমিটেডের তৎকালীন প্রধান মির্জা আহমেদ ইস্পাহানি কলকাতা য় ওরিয়েন্ট এয়ারওয়েজ লিমিটেড প্রতিষ্ঠা করেন। এটি ছিল পূর্ববাংলার প্রথম ও একমাত্র বেসামরিক বিমান পরিবহন কোম্পানি। এই পরিষেবা মাত্র দু ধরনের অর্থাৎ সি-৩ (ড্যাকোটা) ও ডিএইচসি-৬ (টুইন ওটার) বিমান ব্যবহার করে শুধুমাত্র ঢাকা ও করাচির মধ্যে ফ্লাইট পরিচালনা করত। পরবর্তীতে পাকিস্তান সরকার ১৯৪৮ সালে পাকিস্তান ইন্টারন্যাশনাল এয়ারলাইন্স (পিআইএ) গঠনের মাধ্যমে বিমান পরিবহন খাত সম্পূর্ণভাবে সরকারি মালিকানাধীন করার ফলে তা পিআইএ-র সাথে একীভূত হয়ে বন্ধ হয়ে যায়।
অন্যান্য
১৯৫৪ সালে ইস্পাহানি গ্রুপ চট্টগ্রামে পাহাড়তলী হোসিয়ারি মিলস (পিটিএইচএম) প্রতিষ্ঠা করে। এই শিল্পপ্রতিষ্ঠানটি পূর্ববঙ্গের টেক্সটাইল শিল্পের একটি পথিকৃৎ প্রতিষ্ঠান হিসেবে ভূমিকা রেখেছে।
বাংলাদেশের জাহাজ শিল্পের অন্যতম পুরনো প্রতিষ্ঠান হলো ইস্পাহানি পরিবারের প্রতিষ্ঠিত এম. এম. ইস্পাহানি লিমিটেড। প্রায় ৫০ বছর ধরে এই ইস্পাহানি গ্রুপ এদেশে বিভিন্ন বিশ্বখ্যাত শিপিং কোম্পানির পক্ষে কাজ করে আসছে। এছাড়াও তারা বাংলাদেশে নন ভেসেল অপারেটিং কমন ক্যারিয়ার্স-এর স্থানীয় প্রতিনিধি হিসেবে শিপিং খাতে ভূমিকা আছে।
সারভেত ফুটবল ক্লাব
অ্যাসোসিয়েশন দু সারভেত ফুটবল ক্লাব (Association du Servette Football Club, Servette FC; এছাড়াও সারভেত জেনেভা, সারভেত ফুটবল ক্লাব, সারভেত এফসি অথবা শুধুমাত্র সারভেত নামে পরিচিত) হচ্ছে জেনেভা ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯০ সালের ২০শে মার্চ তারিখে প্রতিষ্ঠিত হয়েছে। সারভেত এফসি তাদের সকল হোম ম্যাচ জেনেভার স্তাদ দে জেনেভায় খেলে থাকে; যার ধারণক্ষমতা হচ্ছে ৩০,০৮৪। বর্তমানে এই ক্লাবের ম্যানেজারের দায়িত্ব পালন করছেন অ্যালান গাইগার এবং সভাপতির দায়িত্ব পালন করছেন দিদিয়ের ফিশার। সুইস মধ্যমাঠের খেলোয়াড় মাইকেল গন্সালভেস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সারভেত এফসি এপর্যন্ত ২৮টি শিরোপা জয়লাভ করেছে; যার মধ্যে ১৭টি সুইস সুপার লীগ, ৭টি সুইস কাপ, ৩টি সুইস লীগ কাপ এবং ১টি সুইস চ্যালেঞ্জ লীগ শিরোপা রয়েছে।
শিরডি লোকসভা কেন্দ্র
শিরডি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি আহমেদনগর জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল শিরডি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি আহমেদনগর জেলায় অবস্থিত।
শিরডি লোকসভা কেন্দ্র বিজয়ী বর্তমান ও প্রাক্তন সংসদ
শিরডি লোকসভা কেন্দ্র বিজয়ী বর্তমান সংসদ শিব সেনা দলের সদস্য সদাশিব কিশন লোখান্ডে এবং যিনি গত দুই বারের সংসদ (২০১৪ ও ২০১৯)।
আরও পড়ুন
শিরুর লোকসভা কেন্দ্র পুনে লোকসভা কেন্দ্র
জাভেদ আহমেদ তাক
জাভেদ আহমেদ তাক ভারতের একজন বিশেষ চাহিদা সম্পন্ন সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।
জীবনী
জাভেদ আহমেদ তাক ২০২০ সালে সমাজসেবায় অবদানের জন্য পদ্মশ্রী লাভ করেন।
তাঁতে বোনা কাপড়
তাঁতে বোনা কাপড় তাঁত বা এই জাতীয় স্বয়ংক্রিয় বা আধা-স্বয়ংক্রিয় বা হস্তচালিত কাপড় বয়নযন্ত্রের বুননের ফলে তৈরি কাপড়। তাঁতে বোনা কাপড় বেশিরভাগ সময় তাঁতে তৈরি হয়, এবং অনেক সুতা একটির উপর আরেকটি দিয়ে বোনা হয়, যাকে টানা এবং পড়েন সুতা বলে । প্রযুক্তিগতভাবে, একটি তাঁতে বোনা কাপড় দুটি বা ততোধিক সুতাকে একে অপরের সাথে নির্ধারিত কোণে সংযুক্ত করে তৈরি করা হয়।
গুণাবলী
তাঁতে বোনা কাপড়ে সাধারণ নিয়ম অনুযায়ী আড়াআড়িভাবে একে অপরের মাঝে বা উপর দিয়ে গিয়ে বন্ধন তৈরি কর। ব্যবহার করা সুতাকে অবশ্যই স্থিতিস্থাপক হতে হয়। তাঁতে বোনা কাপড়ে সঠিক পন্থা অবলম্বন না করলে প্রান্ত দিয়ে সুতাগুলো খোলা অবস্থায় অসমান থেকে যায়। এটি সঠিকভাবে কেটে ফেলতে ধারালো কাচি বা ভার ব্যবহার করা হয়।
তাঁতে বোনা কাপড় সাধারণত টান প্রদান করলে তেমন প্রসারিত হয় না, যা বিভিন্ন প্রকার ব্যবহারের জন্য উপযোগী।
স্ট্রেপটোকোকাল ফ্যারিঞ্জাইটিস
স্ট্রেপটোকোকাল ফ্যারিঞ্জাইটিস বা স্ট্রেপ থ্রোট হল এমন এক রোগ যা “গ্রুপ এ স্ট্রেপটোকোকাস” নামক ব্যাকটেরিয়ার কারণে হয়। স্ট্রেপ থ্রোট গলা এবং টনসিল এর ক্ষতি করে। টনসিল হল মুখ এর পিছন দিকে গলার দু’টি গ্রন্থি । স্ট্রেপ থ্রোট স্বরযন্ত্রেরও (বাগযন্ত্র) ক্ষতি করতে পারে। এর সাধারণ লক্ষণের মধ্যে রয়েছে জ্বর, গলা ব্যথা (সোর থ্রোটও বলা হয়), এবং ঘাড় এর গ্রন্থির ( লিম্ফ নোড বলা হয় ) স্ফীতি। শিশুদের ৩৭% গলা ব্যথার কারণ স্ট্রেপ থ্রোট।
অসুস্থ ব্যক্তির ঘনিষ্ঠ সংষ্পর্শ থেকে স্ট্রেপ থ্রোট ছড়ায়। কোন ব্যক্তির স্ট্রেপ থ্রোট হয়েছে তা নিশ্চিত হতে থ্রোট কালচার নামক একটি পরীক্ষার প্রয়োজন হয়। তবে এই পরীক্ষা ছাড়াও লক্ষণসমূহ থেকে সম্ভাব্য স্ট্রেপ থ্রোটের বিষয়টি জানা যায়। কোন ব্যক্তির স্ট্রেপ থ্রোট হলে অ্যান্টিবায়োটিক সহায়ক হতে পারে। অ্যান্টিবায়োটিক হল এমন ধরনের ঔষধ যা ব্যাকটেরিয়া নিধন করে। এগুলো অসুস্থতার মেয়াদ কমিয়ে আনার পরিবর্তে প্রধানত বাত জ্বর এর মত জটিলতা প্রতিরোধ করতে ব্যবহৃত হয়।
চিহ্ন ও লক্ষণসমূহ
এক্ষেত্রে নিচের মত অন্যান্য লক্ষণও থাকতে পারেঃ
কেউ স্ট্রেপ থ্রোটে আক্রান্ত হলে অসুস্থ্ ব্যক্তির সংষ্পর্শে আসার এক থেকে তিন দিন পর তার মধ্যে লক্ষণ দেখা যাবে।
রোগনির্ণয়
স্ট্রেপ থ্রোট রোগীর কীভাবে পরিচর্যা করতে হবে সে ব্যাপারে ডাক্তারদের সিদ্ধান্ত নিতে মডিফাইড সেন্টর স্কোর নামক একটি চেকলিস্ট সহায়তা করে থাকে। সেন্টর স্কোরে পাঁচটি চিকিৎসাগত পরিমাপ বা পর্যবেক্ষণ রয়েছে। কোন ব্যক্তির স্ট্রেপ থ্রোটে আক্রান্ত হওয়ার সম্ভাবনা কতটুকু এটি তা প্রদর্শন করে।
এগুলোর প্রত্যেকটি বৈশিষ্ট্যের জন্য এক পয়েন্ট করে ধরা হয়েছেঃ
গবেষণাগারে পরীক্ষা
কোন ব্যক্তি স্ট্রেপ থ্রোটে আক্রান্ত কিনা, তা জানার প্রধান উপায় হল থ্রোট কালচার নামক পরীক্ষা করা। ৯০ থেকে ৯৫ শতাংশ ক্ষেত্রে এই পরীক্ষা সঠিক হয়। এ ব্যাপারে র‍্যাপিড স্ট্রেপ টেস্ট, বা আরএডিটি নামে আরেকটি পরীক্ষা রয়েছে। র‍্যাপিড স্ট্রেপ টেস্ট, থ্রোট কালচার এর চেয়ে দ্রুততর, তবে তা মাত্র ৭০ শতাংশ সময়ে সঠিকভাবে রোগ নির্ণয় করতে পারে। কোন ব্যক্তি স্ট্রেপ থ্রোটে আক্রান্ত না হলে উভয় পরীক্ষাই তা দেখাতে সক্ষম হয়। ৯৮ শতাংশ ক্ষেত্রে এসব পরীক্ষায় তা সঠিকভাবে ধরা পড়ে।
কোন ব্যক্তি অসুস্থ হলে সে স্ট্রেপ থ্রোটে আক্রান্ত কিনা থ্রোট কালচার বা র‍্যাপিড স্ট্রেপ টেস্ট থেকে তা জানা যায়। কোন ব্যক্তির মধ্যে লক্ষণ দেখা না গেলে তার থ্রোট কালচার বা র‍্যাপিড স্ট্রেপ টেস্ট পরীক্ষা করা উচিত নয়, কেননা কারো কারো গলায় কোন ক্ষতিকর প্রভাব ছাড়াই স্বাভাবিকভাবে স্ট্রেপটোকোকাল ব্যাকটেরিয়া অবস্থান করে। এবং এসব ব্যক্তির চিকিৎসা করার প্রয়োজন নাই।
অনুরূপ লক্ষণের কারণ
স্ট্রেপ থ্রোটে অন্যান্য রোগের অনুরূপ কিছু লক্ষণ রয়েছে। এর ফলে কোন ব্যক্তি স্ট্রেপ থ্রোটে আক্রান্ত কিনা থ্রোট কালচার বা র‍্যাপিড স্ট্রেপ টেস্ট ছাড়া তা জানা কঠিন। কোন ব্যক্তির কাশির সঙ্গে জ্বর ও গলা ব্যাথা হলে, নাক দিয়ে পানি পড়লে, ডায়রিয়া হলে, এবং চোখ লালচে হয়ে চুলকালে ভাইরাস দ্বারা গলা ব্যথা হবার সম্ভাবনাই বেশি। সংক্রমিত মনোনিউক্লিওসিস ঘাড়ের লিম্ফ নোডে স্ফীতি ও গলা ব্যাথা, জ্বরের কারণ হতে পারে এবং এর ফলে টনসিল আরো বড় হতে পারে। রক্ত পরীক্ষা দ্বারা এই রোগ নির্ণয় করা যায়। তবে সংক্রমিত মনোনিউক্লিওসিস রোগের কোন নির্দিষ্ট চিকিৎসা নাই।
প্রতিরোধ
কোন কোন ব্যক্তি অন্যদের চেয়ে ঘন ঘন স্ট্রেপ থ্রোটে আক্রান্ত হয়। এদের স্ট্রেপ থ্রোটে আক্রান্ত হওয়া বন্ধ করার একটি উপায় হল টনসিল অপসারণ করা। এক বছরে তিনবার বা অধিক স্ট্রেপ থ্রোটে আক্রান্ত হওয়া টনসিল অপসারণ করার ভাল কারণ হতে পারে। অপেক্ষা করাটাও সঠিক পদক্ষেপ।
চিকিৎসা
চিকিৎসা ছাড়া স্ট্রেপ থ্রোট সাধারণত কয়েকদিন স্থায়ী হয়। অ্যান্টিবায়োটিক সহযোগে চিকিৎসা নিলে সাধারণত ১৬ ঘণ্টা আগে লক্ষণসমূহ দূর হয়। অ্যান্টিবায়োটিক সহযোগে চিকিৎসা নেয়ার মূল কারণ আরো মারাত্মক রোগের ঝুঁকি হ্রাস করা। উদাহরণ স্বরূপ, বাত জ্বর নামে পরিচিত হৃদরোগ বা গলায় পুঁজ জমা, যাকে বলা হয় রেট্রোফ্যারিঞ্জিয়াল অ্যাবসেস। লক্ষণ দেখা দেয়ার ৯ দিনের মধ্যে অ্যান্টিবায়োটিক সেবন শুরু করলে তা ভাল কাজ করে। তবে ক্রনিক অবস্থায় ফ্যারিঞ্জাইটিস সমস্যার সবচেয়ে কার্যকর চিকিৎসা হল হোমিওপ্যাথি।
ব্যথার ঔষধ
স্ট্রেপ থ্রোটের কারণে ব্যাথা হলে ব্যথা কমাবার ঔষধে ফল পাওয়া যায়। সাধারণভাবে এগুলোর মধ্যে রয়েছে এনএসএআইডি বা প্যারাসিটামল যা অ্যাসিটামিনোফেন নামেও পরিচিত। এক্ষেত্রে আরো যেসব ঔষধে উপকার পাওয়া যায় সেগুলো হল স্টেরয়েড ও আঠালো লাইডোকেন। প্রাপ্তবয়স্কদের অ্যাসপিরিন সেবন করানো যেতে পারে। শিশুদের অ্যাসপিরিন দেয়া ঠিক নয়, কারণ এর ফলে তাদের মধ্যে রেয়ে’স সিনড্রোম দেখা দেয়ার সম্ভাবনা বেড়ে যায়।
অ্যান্টিবায়োটিক ঔষধ
যুক্তরাস্ট্রে স্ট্রেপ থ্রোটে বহুল ব্যবহৃত অ্যান্টিবায়োটিক হল পেনিসিলিন ভি। জনপ্রিয় হবার কারণ এটি নিরাপদ, ভাল কাজ করে এবং অর্থ ব্যয়ের দিক থেকে সাশ্রয়ী। ইউরোপে সাধারণত অ্যামোক্সিসিলিন ব্যবহৃত হয়। ভারতে মানুষের বাত জ্বরে আক্রান্ত হওয়ার সম্ভাবনা বেশি। তাই সেখানে সেখানে সচরাচর বেঞ্জাথিন পেনিসিলিন জি নামক ইনজেকশন এর মাধ্যমে সেবনযোগ্য একটি ঔষধ ব্যবহৃত হয়। অ্যান্টিবায়োটিক সেবনে লক্ষণ প্রকাশের গড় সময় হ্রাস পায়। গড় সময় হল তিন থেকে পাঁচ দিন। অ্যান্টিবায়োটিক সেবনে তা একদিন কমে যায়। এসব ঔষধ রোগের বিস্তারও কমায়। অস্বাভাবিক জটিলতা কমিয়ে আনার প্রচেষ্টা হিসাবেই বেশির ভাগ ক্ষেত্রে ঔষধ ব্যবহার করা হয়। এর মধ্যে রয়েছে বাত জ্বর, ফুসকুড়ি, বা সংক্রমণ। অ্যান্টিবায়োটিকের ভাল প্রভাবের পাশাপাশি এর সম্ভাব্য পার্শ্ব প্রতিক্রিয়া রয়েছে। যেসব স্বাস্থ্যবান প্রাপ্তবয়স্ক ব্যক্তির ঔষধের বাজে পার্শ্ব প্রতিক্তিয়ার প্রবণতা রয়েছে তাদের অ্যান্টিবায়োটিক সেবনের প্রয়োজন নাই। স্ট্রেপ থ্রোট কতটা মারাত্মক এবং এটা কতটা দ্রুত ছড়াচ্ছে, সে অনুযায়ী অ্যান্টিবায়োটিকের প্রত্যাশিত ব্যবহারের চেয়ে এই রোগে তা অধিক ব্যবহৃত হয়ে আসছে। পেনিসিলিনে যাদের অ্যালার্জি রয়েছে তাদের এরিথ্রোমাইসিন (এবং ম্যাক্রোলাইড নামের অন্যান্য ঔষধ) ব্যবহার করা উচিত। যাদের স্বল্প মাত্রার অ্যালার্জি রয়েছে তাদের সেফালোসফোরিন সেবন করানো যেতে পারে। স্ট্রেপটোকোকাল সংক্রমণ থেকে কিডনির স্ফীতিও (তীব্র গ্লোমারুলোনাফ্রাইটিস) দেখা দিতে পারে। অ্যান্টিবায়োটিক এই পরিস্থিতির সম্ভাবনা কমাতে পারে না।
যা ঘটতে পারে
চিকিৎসা নিলে বা চিকিৎসা ছাড়াই সচরাচর তিন থেকে পাঁচ দিনের মধ্যে স্ট্রেপ থ্রোটের লক্ষণের উন্নতি ঘটে। অ্যান্টিবায়োটিক সহযোগে এর চিকিৎসার মাধ্যমে গুরুতর অসুস্থতার ঝুঁকি হ্রাস পায়। এর ফলে রোগের বিস্তারও সহজে ঘটতে পারে না। শিশুরা প্রথম অ্যান্টিবায়োটিক সেবনের ২৪ ঘণ্টা পর স্কুলে ফিরতে পারে।
স্ট্রেপ থ্রোট থেকে যেসব বাজে সমস্যার সৃষ্টি হতে পারেঃ
ডেভিড ব্রুস্টার
তিনি ছিলেন আলোকচিত্র শিল্পের একজন অগ্রদূত, ব্রুস্টার একটি উন্নত স্টেরিওস্কোপ আবিষ্কার করেন, যাকে তিনি "ল্যান্টিকুলার স্টেরিওস্কোপ" বলে অভিহিত করেন এবং যা ছিল প্রথম বহনযোগ্য ত্রিমাত্রিক দেখার যন্ত্র। তিনি বাইনোকুলার ক্যামেরা, দুই ধরনের পোলারিমিটার, পলিজোনাল লেন্স, লাইটহাউস ইলিউমিনেটর এবং কালাইডোস্কোপ আবিষ্কার করেন।
ব্রুস্টার একজন প্রেসবিটেরিয়ান ছিলেন এবং স্কটল্যান্ডের ফ্রি চার্চ বিঘ্ন শোভাযাত্রায় তার ভাইয়ের অবলম্বনকৃত পথে হেঁটেছিলেন। বিজ্ঞানের ইতিহাসবিদ হিসেবে ব্রুস্টার তার আদর্শ আইজ্যাক নিউটনের জীবন ও কাজের উপর মনোযোগ প্রদান করেন। ব্রুস্টার ১৮৩১ সালে নিউটনের একটি বিস্তারিত জীবনী প্রকাশ করেন এবং পরবর্তীতে প্রথম বৈজ্ঞানিক ইতিহাসবিদ হিসেবে তিনি নিউটনের নাখলাস এর অনেক গবেষণাপত্র পরীক্ষা করেন। ব্রুস্টার এছাড়াও জনপ্রিয় বিজ্ঞানের অসংখ্য পুস্তক রচনা করেন এবং তিনি ছিলেন ব্রিটিশ সাইন্স এসোসিয়েশনের অন্যতম প্রতিষ্ঠাতা। ১৮৪৯ সালে তিনি প্রতিষ্ঠানটির রাষ্ট্রপতি নির্বাচিত হন। তিনি স্কটল্যান্ডে উচ্চশিক্ষার আদর্শ হয়ে ওঠেন। তিনি অধ্যক্ষ হিসেবে সেন্ট অ্যান্ড্রুজ বিশ্ববিদ্যালয়(১৮৩৭-৫৯) এবং পরে এডিনবার্গ বিশ্ববিদ্যালয়ে(১৮৫৯-৬৮)  দায়িত্ব পালন করেন। ব্রুস্টার এছাড়াও ১৮ খণ্ডের এডিনবার্গ এনসাইক্লোপিডিয়া সম্পাদনা করেন। পদার্থবিজ্ঞানে তার অবদান অনস্বীকার্য এবং প্রশংসার দাবিদার।
জীবন
ডেভিড ব্রুস্টার রক্সবার্গশায়ারের জেডবার্গের ক্যাননগেটে জন্মগ্রহণ করেন। মার্গারেট কী (১৭৫৩-১৭৯০) এবং জেমস ব্রুস্টারের (১৭৩৫-১৮১৫) এর পরিবারে জন্মগ্রহণ করেন, তার পিতা ছিলেন জেডবার্গ গ্রামার স্কুলের রেক্টর এবং উচ্চ খ্যাতিসম্পন্ন শিক্ষক। ডেভিড ছিলেন তার পিতামাতার ছয় সন্তানের (দুই কন্যা ও চার পুত্র) মধ্যে তৃতীয়: জেমস (১৭৭৭-১৮৪৭), ক্রেইগের মন্ত্রী; ফেরিডেন; ডেভিড; জর্জ (১৭৮৪-১৮৫৫), ফিফের স্কুনির মন্ত্রী; এবং প্যাট্রিক (১৭৮৮-১৮৫৯), প্যাসলির অ্যাবে চার্চের মন্ত্রী।
পরিবার
২.চার্লস ম্যাকফারসন (১৮১৩-১৮২৮),তিনি ডুবে মারা যান।
৩.ডেভিড এডওয়ার্ড ব্রুস্টার (১৭ আগস্ট ১৮১৫ -বর্তমান) ভারতে কর্মরত একজন সামরিক কর্মকর্তা (লেফটেন্যান্ট কর্নেল)।
৪.হেনরি ক্রেইগি (১৮১৬-১৯০৫),একজন সামরিক কর্মকর্তা এবং ফটোগ্রাফার।
৫.মার্গারেট মারিয়া গর্ডন (১৮২৩-১৯০৭) তিনি ব্রুস্টার এর উপর একটি বই লিখেছেন।
ব্রুস্টার দ্বিতীয়বার নিসে স্কারবোরাফের থমাস পারনেলের দ্বিতীয় কন্যা জেন কিরক পারনেলকে (জন্ম.১৮২৭) বিয়ে করেন।
ব্রুস্টার ১৮৬৮ সালে মৃত্যুবরণ করেন এবং তাকে মেলরস এবেতে তার প্রথম স্ত্রী ও দ্বিতীয় পুত্রের পাশে সমাধিস্থ করা হয়। তার প্রতি শ্রদ্ধা নিবেদন করে হেরিওট-ওয়াট বিশ্ববিদ্যালয়ের পদার্থবিজ্ঞান ভবনের নাম রাখা হয়।
অ্যান্ডোরীয় ফুটবল ফেডারেশন
অ্যান্ডোরীয় ফুটবল ফেডারেশন (Federació Andorrana de Futbol, Andorran Football Federation; এছাড়াও সংক্ষেপে এএফএফ নামে পরিচিত) হচ্ছে অ্যান্ডোরার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর অ্যান্ডোরার এস্কালদেস-এনগোরদানিতে অবস্থিত।
এই সংস্থাটি অ্যান্ডোরার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে প্রিমেরা দিবিসিও, কোপা কোন্সতিতুসিও এবং অ্যান্ডোরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে অ্যান্ডোরীয় ফুটবল ফেডারেশনের সভাপতির দায়িত্ব পালন করছেন ফেলিক্স আলভারেস এবং সাধারণ সম্পাদকের দায়িত্ব পালন করছেন দাবিদ রদ্রিগো।
এনএইচকে বিএস ৮কে
এনএইচকে বিএস ৮কে হচ্ছে একটি স্যাটেলাইট টেলিভিশন চ্যানেল যা এনএইচকে প্রদান করে। ২০১৮ সালের ১ ডিসেম্বরে উদ্বোধন, এটি ৮কে রেজোলিউশনে সম্প্রচার করার বিশ্বের প্রথম টেলিভিশন চ্যানেল।
পটভূমি
এনএইচকে বিজ্ঞান ও প্রযুক্তি গবেষণা পরীক্ষাগার ১৯৯৫ সালে একটি ৮কে সম্প্রচার রেজোলিউশন নির্মাণ করা শুরু করে। বিন্যাসটির আইচি প্রশাসনিক অঞ্চল, জাপানে এক্সপো ২০০৫ এ প্রথম প্রকাশ্যে প্রদর্শন হয়, যেখানে প্রথম ৮কে সরাসরি ফিড সম্প্রচার লন্ডনে ২০১২ গ্রীষ্মকালীন অলিম্পিকে পরীক্ষা করা হয়েছিল। সফল পরীক্ষার কারণে ৮কে রেজোলিউশনে সম্প্রচারিত একটি টেলিভিশন চ্যানেলের পরিকল্পনা এনএইচকে অনুমোদন করে।
২০১৬ সালের ১ আগস্টে এনএইচকে বিএস১৭তে একটি আল্ট্রা এইচডি চ্যানেল পরীক্ষা করে, এর অন্যান্য নেটওয়ার্কে টেরেস্ট্রিয়াল ডিজিটাল সম্প্রচার প্রতিরোধ করার জন্য। এটিতে ৪কে এবং ৮কে অনুষ্ঠানসমূহের বৈচিত্র্য রয়েছিল, ২০১৮ সালের ২৩ জুলাইতে এটি সমাপ্ত করার আগে। এর পরে একটি ৮কে নেটওয়ার্ক একটি নতুন তৈরি করা বিএস ১৪ চ্যানেলে বরাদ্দ করা হয়েছিল।
পরিদর্শন
২০১৮ সালের ১ ডিসেম্বরের সকাল ১০টায় (জেএসটি) এনএইচকে বিএস ৮কে সম্প্রচার শুরু করে ৮কে "সুপার হাই-ভিশন" এ সম্প্রচার করার বিশ্বের প্রথম টেলিভিশন চ্যানেল হিসেবে, এনএইচকে বিএস ৪কে সহ, যা একরকম কিন্তু আরও কম ২১৬০পি ৪কে ইউএইচডিটিভি রেজোলিউশনে সম্প্রচার করে। এর পূর্ববর্তী বিন্যাস থেকে ভিন্ন, বিএস ৮কে এর ৪৩২০পি রেজোলিউশন একটি প্রগতিশীল স্ক্যান স্ট্যান্ডার্ডের মাধ্যমে প্রদর্শিত, বিশ্বজুড়ের সম্প্রচার পদ্ধতি দ্বারা সাধারণত ব্যবহৃত ঐতিহ্যগত ১০৮০আই এইচডিটিভি বিরোধী, অন্তর্ভুক্তে এনএইচকের জেনেরাল টিভি সার্ভিস। রেজোলিউশন সম্প্রচার করার জন্য ব্যবহৃত প্রযুক্তিটি এনএইচকে বিজ্ঞান ও প্রযুক্তি গবেষণা পরীক্ষাগার দ্বারা তৈরি করা হয়েছিল,যেটি আগে ২০১৩ সালে ৮কে রেজোলিউশনের জন্য ব্যবহার করার জন্য উচ্চ দক্ষতার ভিডিও কোডিং বিন্যাস তৈরি করেছিল। চ্যানেলটির অডিও ২২.২ সারাউন্ড শব্দ স্ট্যান্ডার্ডে সম্প্রচারিত।
পদোন্নতি
বিএস ৮কে এর উদ্বোধন পদোন্নতি করার জন্য ২০১৮ সালের ৩০ নভেম্বর থেকে ৪ ডিসেম্বর পর্যন্ত এনএইচকে শিবুইয়াতে একটি অনুষ্ঠান হলে একটি "সুপার হাই-ভিশন পার্ক" চালু করে। এতে রয়েছিল একটি ইউএইচডিটিভি এবং একটি ২২-মাল্টিচ্যানেল হোম থিয়েটার সিস্টেম দিয়ে সজ্জিত একটি "৮কে বসার ঘর"। ২০১৮ সালের ১ ডিসেম্বরে এনএইচকে বিজ্ঞান ও প্রযুক্তি গবেষণা পরীক্ষাগার উভয় বিএস ৪কে এবং বিএস ৮কে চ্যানেলগুলোর জনদৃশ্যও প্রদর্শিত করেছে, যাতে রয়েছিল ইতালির রোমে ফোরো রোমানো এবং দ্য প্যানথিয়নের একটি সরাসরি ফিড, এবং ২০০১: আ স্পেস অডিসি (১৯৬৮) চলচ্চিত্রের রিমাস্টার করা সংস্করণের একটি উপস্থাপনা।
চার্লস ফ্রান্সিস রিখটার
চার্লস ফ্রান্সিস রিখটার একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে।
জীবনী
রিখটার ১৯০০ সালের ২৬ এপ্রিল ওহাইওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইনস্টিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইনস্টিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।
বামরুনগ্রাদ আন্তর্জাতিক হাসপাতাল
বামরুনগ্রাদ আন্তর্জাতিক হাসপাতাল ( โรงพยาบาลบำรุงราษฎร์ , ,  ; SET  ) হচ্ছে থাইল্যান্ডের ব্যাংককে অবস্থিত একটি বেসরকারি হাসপাতাল। ১৯৮০ সালে এটি প্রতিষ্ঠিত হয়। সাধারণত হাসপাতালটিকে সংক্ষেপে বামরুনগ্রাদ হাসপাতাল কিংবা আরও সহজভাবে কেবল বামরুনগ্রাদ বলা হয়ে থাকে।  বামরুনগ্রাদ শব্দটির অর্থ হচ্ছে 'জনগণের যত্ন নেওয়া' বা 'জনগণকে লালন করা'
ইতিহাস
১৯৮০ সালের ১৭ সেপ্টেম্বর ৯ কোটি থাই বাত বিনিয়োগে ২০০ শয্যাবিশিষ্ট এই বামরুনগ্রাদ আন্তর্জাতিক হাসপাতাল প্রতিষ্ঠিত হয়। এটি দক্ষিণ-পূর্ব এশিয়ার বৃহত্তম বেসরকারি হাসপাতাল স্পেশালিটি মেডিসিনের জন্য একটি আঞ্চলিক রেফারেল সেন্টার হিসেবে, এটি বিশ্বের অন্যতম জনপ্রিয় চিকিৎসা পর্যটন গন্তব্যস্থল।  হাসপাতালের অধিকাংশ মালিকানার অংশীদারেরা হলো ব্যাংকক দুসিত মেডিকেল সার্ভিসেস, ব্যাংকক ইন্স্যুরেন্স পাবলিক কোম্পানি লিমিটেড, ব্যাংকক ব্যাংক পাবলিক কোম্পানি লিমিটেড এবং সোফোনপানিচ পরিবার
ব্যবস্থাপনা এবং সংগঠন
হাসপাতাল বোর্ডের চেয়ারম্যান জনাব চাই সোফনপানিচ এবং ব্যবস্থাপনা পরিচালক হলেন মিসেস লিন্ডা লিসাহাপানিয়া।
২০১১ সাল পর্যন্ত বামরুনগ্রাদ হাসপাতালটি মার্কিন যুক্তরাষ্ট্র, অস্ট্রেলিয়া, থাইল্যান্ড ও যুক্তরাজ্যের প্রশাসকদের দ্বারা পরিচালিত হয়েছে। ২০০৬ সালের হাসপাতালের মেডিকেল চেয়ারম্যান যুক্তরাজ্যের বোর্ড-অনুমোদিত ছিলেন এবং এর গ্রুপ মেডিকেল ডিরেক্টরও মার্কিন যুক্তরাষ্ট্রের বোর্ড-অনুমোদিত ছিলেন। ২০১৯ সালের ৩১ জানুয়ারি অনুসারে এই কোম্পানি ও হাসপাতালের পরিচালনা পর্ষদের প্রধান নির্বাহী কর্মকর্তা (সিইও) হলেন আরতিরাত চারুকিতপিপাট। অন্যান্য শীর্ষ স্থানীয় মেডিকেল অফিসাররা যুক্তরাজ্য বা মার্কিন যুক্তরাষ্ট্রে প্রশিক্ষণ পেয়েছিলেন কিংবা থাইল্যান্ডের শীর্ষস্থানীয় শিক্ষণ হাসপাতালগুলোর কোনো একটিতে উচ্চপদে অধিষ্ঠিত ছিলেন। ২০০৬ সালের হিসাবে, চিকিত্সা কর্মীদের একটি বড় অংশের আন্তর্জাতিক অভিজ্ঞতা ছিল এবং অস্ট্রেলিয়া, জার্মানি, জাপান, যুক্তরাজ্য বা মার্কিন যুক্তরাষ্ট্রের বোর্ড-অনুমোদিত হয়েছিল। তাদের মধ্যে মোট ২১০ জন মার্কিন যুক্তরাষ্ট্রের বোর্ড-অনুমোদিত ছিল)।
আর্থিক
বামরুনগ্রাদ হাসপাতাল "বামরুনগ্রাদ পাবলিক কোম্পানি লিমিটেড"-এর মালিকানাধীন। এটি ১৯৮৯ সালের ১৫ ডিসেম্বরে থাইল্যান্ডের স্টক এক্সচেঞ্জে (এসইটি) তালিকাভুক্ত হয়ে "বিএইচ" প্রতীকের অধীনে ট্রেডিং করছে।
২০১৮ সালের ৩১ ডিসেম্বর সমাপ্ত ২০১৮ অর্থবছরে কোম্পানিটি ১৮,৫৪১ মিলিয়ন বাথ রেভিনিউ, ২৪,৭৪৯ মিলিয়ন বাথ সম্পদ এবং ৪,১৫২ মিলিয়ন বাথ নিট মুনাফা করেছে, যা আগের অর্থবছরের চেয়ে বেশি।
মীনা পরান্দে
alt=Meena Parande (1950s)|ডান|থাম্ব|256x256পিক্সেল| ১৯৫০-এর দশকে মীনা পরান্দে মীনা পরান্দে (১২ই ডিসেম্বর ১৯৩০ - ১লা এপ্রিল ২০২২) ছিলেন একজন ভারতীয় টেবিল টেনিস খেলোয়াড়। তিনি ১০ম ভারতীয় মহিলা যিনি চ্যাম্পিয়ন হয়েছিলেন। ১৯৪৮ থেকে ১৯৬৫ সাল পর্যন্ত টেবিল টেনিস খেলোয়াড় হিসাবে তাঁর জীবনে, তিনি চারবার জাতীয় চ্যাম্পিয়ন ছিলেন। তিনি ১৯৫৪ সালে ইংল্যান্ডে এবং ১৯৫৬ সালে জাপানে ভারতের প্রতিনিধিত্ব করেন। আন্তর্জাতিক পর্যায়ে তিনি সিঙ্গাপুর, ব্যাংকক, ভিয়েতনাম, পাকিস্তান ও শ্রীলঙ্কা সফর করেন। তিনি নাগপুরের চান্দোরকরের কাছ থেকে প্রশিক্ষণ গ্রহণ করেন। ভারতীয় রেলওয়ে দল থেকে অবসর নেওয়ার পর, তিনি ১৯৬৫ থেকে ১৯৮৫ সাল পর্যন্ত টেবিল টেনিসের জন্য অনেক খেলোয়াড়কে প্রশিক্ষণ দিয়েছিলেন। তাঁর দ্বারা প্রশিক্ষিত খেলোয়াড়দের মধ্যে ডঃ চারুদত্ত আপ্তে, রাজীব বোদাস, সুহাস কুলকার্নি, অজেয়া সিধায়ে, নীলা কুলকার্নি, নন্দিনী কুলকার্নি, এবং সুনন্দা কানে অন্তর্ভুক্ত।
বামরুনগ্রাদ আন্তর্জাতিক হাসপাতাল
স্বীকৃতি
বামরুনগ্রাদ এশিয়ার প্রথম হাসপাতাল যা জয়েন্ট কমিশন ইন্টারন্যাশনাল (জেসিআই) দ্বারা স্বীকৃত, যৌথ কমিশনের অনুমোদিত এবং স্বাস্থ্যসেবা স্বীকৃতির ক্ষেত্রে নেতৃস্থানীয়। অ্যাক্রেডিটেশন পরীক্ষায় সার্জিকাল হাইজিন এবং অ্যানেস্থেসিয়া পদ্ধতি থেকে শুরু করে মেডিকেল কর্মীদের পরিচয়পত্র এবং স্বাস্থ্য নীতি সংক্রান্ত বিষয়গুলি হাসপাতালের পদ্ধতির প্রতিটি দিক পরিদর্শন করা হয়। ২০০২ সালে এটি প্রথমবার জেসিআই কর্তৃক স্বীকৃত হত। বামরুনগ্রাদ তখন থেকে পরপর পাঁচবার পুনরায় স্বীকৃত হয়েছে। হাসপাতালটি অন্যান্য অনেক সংস্থার কাছ থেকে স্বীকৃতি বা পুরষ্কার পেয়েছে।
মীনা পরান্দে
১৯৫১ সালে তাঁর ঠাকুমা তাঁকে টেবিল টেনিস খেলতে উৎসাহিত করেছিলেন। তিনি খুব দ্রুত খেলাটির সূক্ষ্মতা বুঝে নিয়েছিলেন এবং ১৯৫১ সালে প্রতিযোগিতামূলক টেবিল টেনিস খেলা শুরু করেছিলেন। খেলাধুলায় তাঁর উত্থান ছিল উল্কার মতো। তিনি জাতীয় ও আন্তর্জাতিক পর্যায়ে টেবিল টেনিস খেলায় অংশগ্রহণ করে ভারতে এবং বিদেশে ব্যাপকভাবে ভ্রমণ করেছেন। তিনি ৪ বছর জাতীয় চ্যাম্পিয়ন ছিলেন; প্রথম ১৯৫৪ সালে বরোদায়, ১৯৫৬ সালে সাহারানপুরে, ১৯৫৭ সালে আহমেদাবাদে এবং অবশেষে ১৯৫৯ সালে কলকাতায় টেবিল টেনিসের ত্রিমুকুট। তিনি ১৯৫৩ থেকে '৫৮ সাল পর্যন্ত মহারাষ্ট্র রাজ্যের হয়ে এবং তারপর ১৯৫৯ থেকে ১৯৬৫ সাল পর্যন্ত ভারতীয় রেলওয়ের হয়ে খেলেছিলেন। তিনিই প্রথম মহারাষ্ট্রীয় মহিলা যিনি দুবার বিশ্ব চ্যাম্পিয়নশিপে ভারতের প্রতিনিধিত্ব করেছেন (১৯৫৪ সালে লন্ডন এবং ১৯৫৬ সালে জাপান)। তিনি ১৯৫৪ সালে সিঙ্গাপুরে, ১৯৫৫ সালে ব্যাংকক, ১৯৬১ সালে ভিয়েতনাম এবং ১৯৬৩ সালে বোম্বে (বর্তমানে মুম্বাই) তে এশিয়ান চ্যাম্পিয়নশিপে ভারতের প্রতিনিধিত্ব করেছিলেন। তিনি ১৯৫৪ সালে এশিয়ায় ৩ নম্বরে ছিলেন। তিনি তিনবার শ্রীলঙ্কা ও পাকিস্তান সফর করেছেন এবং সেখানে স্থানীয় টুর্নামেন্ট জিতেছেন।
বামরুনগ্রাদ আন্তর্জাতিক হাসপাতাল
পরিষেবা
বামরুনগ্রাদ থাইল্যান্ডের ব্যাংককের কেন্দ্রস্থলে অবস্থিত। ২০০৭ সাল পর্যন্ত এটিকে চিকিৎসা সেবার জন্য একটি "ওয়ান-স্টপ" কেন্দ্র বলা হয়, বিশেষত অস্ত্রোপচার পদ্ধতির জন্য।
মীনা পরান্দে
টেবিল টেনিস খেলার সময় তিনি পুনেতে অনেক ছেলে-মেয়েকে প্রশিক্ষন দিয়েছিলেন, তাঁদের মধ্যে আছেন:- বিখ্যাত নিউরোলজিস্ট ডঃ চারুদত্ত আপ্তে, অজয় শিধায়ে, অজয় তুলপুলে, প্রকাশ তুলপুলে, রাজীব বোদাস, এস কে বায়াস, মকরন্দা গডবোলে, শ্রীকান্ত কালে, সুহাস কুলকার্নি, নন্দিনী কুলকার্নি, নীলা কুলকার্নি, সুনন্দা কেন, রঞ্জনা বৈদ্য, এবং আরও অনেকে এবং এইভাবে পুনেতে খেলাটিকে জনপ্রিয় করে তোলেন। নন্দিনী কুলকার্নি, নীলা কুলকার্নি, এবং সুনন্দা কানে সকলেই বিশ্ব চ্যাম্পিয়নশিপে ভারতের প্রতিনিধিত্ব করেছেন এবং আরও অনেকে ভারতীয় জাতীয় চ্যাম্পিয়নশিপে মহারাষ্ট্র 'খ'-এর প্রতিনিধিত্ব করেছেন।
বামরুনগ্রাদ আন্তর্জাতিক হাসপাতাল
পরিষেবা
হাসপাতালটিতে ৫৮০টি সাধারণ শয্যা এবং আইসিইউতে অতিরিক্ত ৬৩টি শয্যা রয়েছে। বামরুনগ্রাদ ২০২২ সালের মধ্যে আরও ২৪টি আইসিইউ শয্যা যুক্ত করার পরিকল্পনা করেছে।
মীনা পরান্দে
ক্রীড়া জীবন
ভারতীয় রেলওয়ে দল থেকে অবসর নেওয়ার পর, তিনি "যোগ" অধ্যয়নে খুব আগ্রহ নিয়েছিলেন। তিনি ভারতে অনেক "যোগ- আশ্রম " পরিদর্শন করেছেন, যেমন বিহারের মুঙ্গের, হৃষিকেশের যোগনিকেতন, পন্ডিচেরির অরবিন্দ আশ্রম, কন্যাকুমারীর বিবেকানন্দ কেন্দ্র, রমন মহেরশির আশ্রমে গিয়ে যোগব্যায়ামের অনেক মূল্যবান কৌশল শিখেছেন। তিনি ইগতপুরীতে বিপাশনা শিবিরে যোগদান করেন এবং সেখানে ছয় মাস তাঁর সেবা প্রদান করেন।
বামরুনগ্রাদ আন্তর্জাতিক হাসপাতাল
পরিষেবা
৪৭টি বিশেষায়িত কেন্দ্র ও ক্লিনিক এবং ১,২০০ জনেরও বেশি বিশেষজ্ঞ ডাক্তার কার্যত সকল বিশেষায়িত বিভাগ ও মেডিসিনের সকল উপ-বিশেষায়িত বিভাগের প্রতিনিধিত্ব করে থাকে। দন্তচিকিৎসা, জেনারেল এবং স্পেশালিটি মেডিসিন, উন্নত ডায়াগনস্টিকস এবং থেরাপিউটিকস, অস্ত্রোপচার পরিষেবা, নিবিড় পরিচর্যা এবং পুনর্বাসন ব্যবস্থাও এখানে উপলব্ধ।
মীনা পরান্দে
ক্রীড়া জীবন
পরান্দে পুনের আশির্বাদ অ্যাপার্টমেন্টে থাকতেন এবং একটি সুস্থ ও শান্তিপূর্ণ জীবনযাপন করতেন। ঘটনাক্রমে, তাঁর বাবা, ডি কে পরান্দে একজন ব্যারিস্টার হওয়ার সাথে সাথে একজন ক্রীড়া উৎসাহী এবং একজন দুর্দান্ত ক্রিকেটার ও টেনিস খেলোয়াড় ছিলেন।
বামরুনগ্রাদ আন্তর্জাতিক হাসপাতাল
পরিষেবা
হাসপাতালটি ব্যাপক চেকআপ থেকে শুরু করে হৃদযন্ত্রে অস্ত্রোপচার (কার্ডিয়াক সার্জারি) পর্যন্ত চিকিত্সা পরিষেবাগুলোর মাধ্যমে বার্ষিক ১১ লক্ষের বেশি রোগীকে চিকিত্সাসেবা প্রদান করেছিল।
চিকিৎসা কেন্দ্র
থাম্ব| হাসপাতাল ক্যাম্পাস থাম্ব| হাসপাতালের অভ্যন্তর থাম্ব| হাসপাতালের প্রবেশদ্বার বামরুনগ্রাদ হাসপাতালে একটি অ্যালার্জি কেন্দ্র থেকে একটি মহিলা কেন্দ্র পর্যন্ত ৪৭ টি বহিরাগত বিশেষজ্ঞ চিকিৎসা কেন্দ্র এবং ক্লিনিক পরিষেবা বজায় রাখে। ২৭২ টি পরীক্ষা কক্ষ সহ এটি প্রতিদিন ৫,৫০০ বহিরাগত রোগীদের সেবা দিতে পারে।
চিকিৎসা পর্যটন
বামরুনগ্রাদ একটি শীর্ষস্থানীয় চিকিৎসা পর্যটন গন্তব্য হিসাবে স্বীকৃত।
২০০৮ সালে হাসপাতালে অভ্যন্তরীণ রোগীদের পরিচালনার জন্য একটি সম্পূর্ণ সহায়তা পরিষেবা অবকাঠামো ছিল, যার মধ্যে শীর্ষস্থানীয় অভ্যন্তরীণ ও বহির্মুখী ভ্রমণ এবং ট্যুর অপারেটরদের সাথে অংশীদারিত্ব অন্তর্ভুক্ত ছিল।
২০১৮ সালে হাসপাতালটি ১১ লক্ষেরও বেশি রোগীকে চিকিত্সাসেবা প্রদান করে। তাদের মধ্যে ৫,২০,০০০ এরও বেশি মানুষ ১৯০ টিরও বেশি দেশ থেকে আসা আন্তর্জাতিক রোগী। ২০১৯ সালের হিসাবে বামরুনগ্রাদ আন্তর্জাতিকভাবে ২৩ টি রেফারেল অফিস বজায় রেখেছে।
স্বাস্থ্য তথ্য ব্যবস্থাপনা
হাসপাতালটি ইলেকট্রনিক মেডিকেল রেকর্ড এবং ডিজিটাল রেডিওলজি সিস্টেম ব্যবহারে মাধ্যমে হাসপাতালের একটি সমন্বিত তথ্য সিস্টেম ব্যবহার করে রোগীর তথ্যাদি ব্যবস্থাপনা করে থাকা।  এটি ১৯৯৯ সালে বাহ্যিক ও আভ্যন্তরীণ উভয় অফিসে পরিষেবা দেওয়ার জন্য একটি কাস্টম মোট হাসপাতাল তথ্য ব্যবস্থার বিকাশের কাজ শুরু করে। এই ব্যবস্থাটি পরিষেবাগুলোর দ্রুত সময়সূচি এবং সংস্থানগুলোর দক্ষ ব্যবহার অর্জনের মূল চাবিকাঠি। এটি হাসপাতালের তথ্য ব্যবস্থার সাথে খাপ খাইয়ে নেওয়ার মাধ্যমে হাসপাতালে কাগজপত্র এবং অপেক্ষার সময় দূর করে। সিস্টেমটি মানুষের হাত দ্বারা রেকর্ডগুলোর ক্রমাগত পরিচালনা দূর করে ভাইরাস এবং অন্যান্য রোগের সম্ভাব্য প্রাদুর্ভাবমুক্ত রাখতে সহায়তা করে। "রোবোটিক" প্রযুক্তির সংযোজন নিরাপত্তা এবং দক্ষতা উভয়কেই সর্বোচ্চ করে তোলে। এখানে একটি সুইস লজিস্টিক সিস্টেম ব্যবহার করে ওষুধগুলো এমনভাবে নির্বাচন এবং বিতরণ করা হয়, যা ওষুধের ত্রুটিগুলোর সম্ভাবনাকে বহুলাংশে হ্রাস করে।
মুক্তিযুদ্ধে একুশে পদক
মুক্তিযুদ্ধে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়।
বিশাল কৈথ
বিশাল কৈথ (विशाल कैथ, Vishal Kaith; জন্ম: ২২ জুলাই ১৯৯৬) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব চেন্নাইয়িন এবং ভারত জাতীয় দলের হয়ে গোলরক্ষক হিসেবে খেলেন।
২০১১–১২ মৌসুমে, ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে বিশাল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, ভারতীয় ক্লাব শিলং লাজংয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শিলং লাজংয়ের হয়ে ৩ মৌসুমে ৩৪ ম্যাচে অংশগ্রহণ করার পর ২০১৭–১৮ মৌসুমে তিনি পুনে সিটিতে যোগদান করার পূর্বে দলটির হয়ে এক মৌসুমের জন্য ধারে খেলেছেন। পুনে সিটিতে ২ মৌসুম অতিবাহিত করার পর ২০১৯–২০ মৌসুমে, তিনি ভারতীয় ক্লাব চেন্নাইয়িনে যোগদান করেছেন।
২০১৩ সালে, বিশাল ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৮ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
বিশাল কৈথ ১৯৯৬ সালের ২২শে জুলাই তারিখে ভারতের হিমাচল প্রদেশের রোহরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বিশাল ভারত অনূর্ধ্ব-১৯ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ভারতের বয়সভিত্তিক দলের হয়ে তিনি ৫ ম্যাচে অংশগ্রহণ করেছেন।
২০১৮ সালের ৫ই সেপ্টেম্বর তারিখে, ২২ বছর, ১ মাস ও ১৪ দিন বয়সে, ডান পায়ে ফুটবল খেলায় পারদর্শী বিশাল শ্রীলঙ্কার বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করেছিলেন। ম্যাচটি ভারত ২–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ২৬৮ মিনিট পর, ভারতের জার্সি গায়ে প্রথম গোলটি হজম করেছেন; ১২ই সেপ্টেম্বর তারিখে, পাকিস্তানের বিরুদ্ধে ম্যাচের ৮৮তম মিনিটে মুহাম্মদ আলির গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ভারতের হয়ে অভিষেকের বছরে বিশাল সর্বমোট ৪ ম্যাচে অংশগ্রহণ করেছেন।
মং সার্কেল
নেতৃত্ব
মং সার্কেলের নেতৃত্বে থাকেন একজন বংশগত প্রধান যাঁকে "রাজা" বলা হয়। মং সর্দাররা প্রধানদের তদারকি করেন ও তদারকি এর জন্য মৌজা নিয়োগ করেন এবং প্রধানদের কার্বারি  বলে অভিহিত  করে। বর্তমান সার্কেল প্রধান(রাজা) চৌধুরী বাড়ির সাচিং প্রু চৌধুরী  (သာ စိန် ဖြူ) (১৯৮৮); তিনি আনুষ্ঠানিকভাবে ১৭ জানুয়ারী ২০০৯ এ পদ লাভ করেন। তার পূর্বসূরি পাইহ্লা প্রু চৌধুরী ২০০৮ সালের ২২ অক্টোবর একটি সড়ক দুর্ঘটনায় মারা যান।
ইতিহাস
১৭৮২ সাল থেকে মং সার্কেলের প্রথম সর্দার মরাচাইয়ের সঙ্গে রয়েছে। ব্রিটিশ শাসনামলে, ফেনী উপত্যকায় একটি জাতিগতভাবে মিশ্র জনগোষ্ঠী ঘেরাও করার জন্য ব্রিটিশ কর্তৃপক্ষ ১৮৭১ সালে মং সার্কেলকে মনোনীত করে। ১৮৮১ সালে পার্বত্য চট্টগ্রামকে প্রশাসনিকভাবে চাকমা সার্কেল, বোমাং সার্কেল এবং মং সার্কেল নামে তিনটি বৃত্তে বিভক্ত করা হয়েছিল, যার প্রত্যেকটির সভাপতিত্ব চাকমা ও মারমা জনগণের বংশগত প্রধানের নেতৃত্বে ছিল। এই সার্কেলগুলিতে পার্বত্য চট্টগ্রাম বিধিমালা, ১৯০০ এর মাধ্যমে আইন সংগ্রহ করা হয়েছিল, ব্রিটিশ কর্তৃপক্ষের উপর কর আদায়, ভূমি প্রশাসন ব্যবস্থাপনার এবং সামাজিক সালিশের দায়িত্ব সর্দারদের অর্পণ করে রাজস্ব আদায় ও প্রশাসনিক ভারসামি সহজতর করা হয়েছিল।  ১৯০১ সালে মং সার্কেল   পর্যন্ত প্রসারিত হয়েছিল। এই প্রশাসনিক কাঠামো ১৯৬৪ সাল পর্যন্ত স্থায়ী ছিল, যখন স্থানীয় স্ব-সরকার চালু করার ফলে এই চক্রগুলির বিশেষ মর্যাদা বাতিল হয়ে যায় এবং স্থানীয় প্রশাসনকে কেন্দ্রীয় সরকারের নিয়ন্ত্রণে আনা হয়।
মং সার্কেল রাজা বীর মুক্তিযোদ্ধা মংপ্রু সাইন বাহাদুর ১৯৮৪ সালে পরলোক গ্রহণ করার পর তাঁহার সহ-ধর্মিনী রানী নীহার দেবী রাজ্যভার গ্রহণ করে । পরবর্তীতে র্বাধক্য জনিত রোগের কারণে তিনিও ১৯৯১ সালে পরলোক গমন করেন। তখন থেকে মানিকছড়ি রাজ্য উত্তরাধীকারী নিয়ে শুন্যতা সৃষ্টি হয়। (১৯৯১-১৯৯৮) সাল পর্যন্ত মং রাজ্যের সিংহাসন শূন্য ছিল।পরে মং রাজার মংপ্রু সাইনের ভ্রাতুষপুত্র জেলা তথ্য কর্মকর্তা অবসর প্রাপ্ত পাইহ্লাপ্রু চৌধুরী ১৯৯৮ সালে রাজ্য পরিচালনায় দায়িত্ব গ্রহণ করেন। তিনি তৎকালীণ খাগড়াছড়ি জেলার তথ্য অফিসার ছিলেন। ইউএনডিপি’র আমন্ত্রনে বিদেশ সফর শেষে ২০০৮ সালের ঢাকা থেকে সৌদিয়া বাস যোগে খাগড়াছড়ি’র উদ্দেশ্যে আসার পথে সড়ক দুর্ঘটনায় রাজা পাইহ্লাপ্রু চৌধুরী মারা যান । এর পরবর্তী তাঁহার একমাত্র কম বয়সী পুত্র সাচিংপ্রু চৌধুরী রাজ সিংহাসন আরোহণ করেন। বর্তমানে তিনিই স্থায়ী মং রাজা হিসেবে অদ্যাবধি দায়িত্ব পালন করে যাচ্ছেন।
সদর দপ্তর
মং সার্কেলের ঐতিহাসিক সদর দপ্তর বা রাজবাড়ি খাগড়াছড়ি জেলা এর মানিকছড়ি উপজেলায় অবস্থিত। তবে বর্তমান রাজা জেলা শহরে বসবাস করেন। মং রাজবাড়ি ঐতিহাসিক ও দর্শনীয় স্থান।
পশ্চিম প্রদেশ রাগবি ফুটবল ইউনিয়ন
পশ্চিম প্রদেশ রাগবি ফুটবল ইউনিয়ন (ডব্লিউপিআরএফইউ) হল পশ্চিম প্রদেশ, শ্রীলঙ্কার রাগবি ইউনিয়নের নিয়ন্ত্রক সংস্থা।
লাহুল এবং স্পিতি জেলা
ভারতের হিমাচল প্রদেশ রাজ্যের অন্তর্গত লাহুল-স্পিতি পূর্বে লাহুল ও স্পিতি নামক দুটি পৃথক জেলা ছিল। বর্তমান প্রশাসনিক কেন্দ্র লাহুলে কেলং। দুই জেলার একত্রীকরণের আগে, করদান লাহুলের রাজধানী ছিল এবং স্পিতির রাজধানী ছিল ধাঙ্কার। ১৯৬০ সালে জেলাটি গঠিত হয় এবং এটি ভারতের চতুর্থ নুন্যতম জনবহুল জেলা (৬৪০ টির মধ্যে)।
কুঞ্জুম লা বা কুঞ্জুম পাস (উচ্চতা ৪,৫৫১ মিটার (১৪,৯৩১ ফুট)) লাহুল স্পিতি ভ্যালির প্রবেশ পথ। এটি চন্দ্র তাল থেকে ২১ কিমি (১৩ মাইল)। এই জেলাটি রোথাং পাসের মধ্য দিয়ে মানালির সাথে সংযুক্ত। দক্ষিণে, টাবো থেকে ২৪ কিলোমিটার (১৫মাইল) দুরে সুমদোতে স্পিতি শেষ হয় যেখানে রাস্তাটি কিন্নরে প্রবেশ করে এবং রাষ্ট্রীয় মার্গ ২২ মেশে।
দুটি উপত্যকা গঠনগত ভাবে বেশ ভিন্ন। স্পিতি উপত্যকার গড় উচ্চতা ৪ হাজার ২৭৭০ মিটার (১৪,০১০ ফুট) সাথে অনেক বেশি বন্ধুর এবং পার করা কঠিন। এটি সুদৃঢ় সীমানার মধ্যে অবস্থিত, স্পিতি নদী দক্ষিণপূর্বে একটি গিরিখাতের মধ্য দিয়ে নির্গত হয়ে শতদ্রু নদীটির সাথে মিলিত হওয়ার জন্য গতিশীলা। এটি একটি সাধারণ পর্বত মরুভূমি এলাকা যার গড় বার্ষিক বৃষ্টিপাত মাত্র ১৭০ মিমি (৬.৭ ইঞ্চি)।
সম্প্রদায়
বাম|থাম্ব|240x240পিক্সেল| ২০০৪ সালে মা ও সন্তান গান্ধোলা আশ্রমের কাছাকাছি , ২০১১ সালের ভারতের জনগণনা অনুসারে লাহুল এবং স্পিতি জেলার জনসংখ্যা ৩১,৫২৮ জন, যেটি প্রায়  সান মারিনো জাতির সমান।   এটি ভারতে ৬৩৮ তম স্থানে রয়েছে (মোট ৬৪০ টির মধ্যে)। জেলাটির জনসংখ্যার ঘনত্ব প্রতি বর্গ কিলোমিটারে (৫.২ / বর্গ মাইল) প্রতি ২ জন বাসিন্দা রয়েছে।   ২০০১-২০১১ দশকে এর জনসংখ্যা বৃদ্ধির হার ছিল -৫.১%।  লাহুল এবং স্পিতিতে প্রতি লিঙ্গ অনুপাত ১০০০ জন পুরুষে ৯১৬ জন নারীর অনুপাত এবং সাক্ষরতার হার ৭৭.২৪% ।
জীবনশৈলী
কৃষি জীবিকা প্রধান উৎস। সব থেকে বেশি আলু চাষ। ব্যবসার মধ্যে রয়েছে পশুচিকিত্সা, সরকারি কর্মসূচি, সরকারি সেবা এবং অন্যান্য ব্যবসায় এবং বয়ন সহ অন্যান্য কারুশিল্প। যেহেতু লাহুল এবং স্পিতিতে ভূমি এবং ভুমিকম্পের প্রবণতা ব্যাপক, ঘরগুলি তিব্বতি স্থাপত্য শৈলীতে নির্মিত হয।
বৌদ্ধমঠ
স্পিতি হিমাচল প্রদেশের বৌদ্ধধর্মগুলির অন্যতম গুরুত্বপূর্ণ কেন্দ্র। এটি 'লামাদের ভূমি' নামে পরিচিত। উপত্যকা অনেক বৌদ্ধ মঠ বা গুম্পা দ্বারা চিহ্নিত যেগুলি সারা বিশ্বে বিখ্যাত এবং দালাই লামার প্রিয়।
কি বৌদ্ধ মঠ: স্পিতিতে বৌদ্ধধর্ম অধ্যয়নের অন্যতম প্রধান শিক্ষা কেন্দ্রগুলির মধ্যে কি মঠ একটি। এখানে প্রায় ১০০ ভিক্ষুরা শিক্ষা গ্রহণ করেন। এটি স্পিতীর প্রাচীনতম এবং বৃহত্তম মঠ। এটি বিরল চিত্রকলাএবং বুদ্ধের এবং অন্যান্য দেব দেবীর অপূর্ব ধর্মশাস্ত্র রয়েছে। মঠে বিরল 'থংকা' পেইন্টিং এবং প্রাচীন বাদ্যযন্ত্রে 'ডঙ্কা, মন্দিরা, এবং ড পাওয়া যেতে পারে।
ওয়ায়াম্বা প্রদেশ রাগবি ফুটবল ইউনিয়ন
ওয়ায়াম্বা প্রদেশ রাগবি ফুটবল ইউনিয়ন (ডব্লিউপিআরএফইউ) হল শ্রীলঙ্কার ওয়ায়াম্বা প্রদেশের একটি রাগবি ইউনিয়নের নিয়ন্ত্রক সংস্থা।
লাহুল এবং স্পিতি জেলা
বৌদ্ধমঠ
টাবো মঠ: ৩০৫০ মিটারের একটি অপরূপ উচ্চতায় অবস্থিত, টাবো মঠটি প্রায়ই 'হিমালয়ের অজন্তা' নামে অভিহিত হয়। ১০ শতকের টাবো মঠটি মহান পণ্ডিত রিচেন জ্যাংপো কর্তৃক প্রতিষ্ঠিত হয় এবং ইউনেস্কো কর্তৃক ওয়ার্ল্ড হেরিটেজ সাইট হিসাবে ঘোষণা করা হয়েছে। এই মঠটিতে ৬০ টিরও বেশি বৌদ্ধ সন্ন্যাসী রয়েছেন এবং এতে গ্রন্থের বিরল সংগ্রহ, শিল্পের অংশবিশেষ, দেওয়াল চিত্রকলা-থাঙ্কা এবং স্টাকো রয়েছে।
বহিঃসংযোগ
]
আজিমপুর গভর্নমেন্ট গার্লস স্কুল এন্ড কলেজ
আজিমপুর গভর্নমেন্ট গার্লস স্কুল এন্ড কলেজ হচ্ছে আজিমপুর, ঢাকায় অবস্থিত একটি মাধ্যমিক এবং উচ্চ মাধ্যমিক বিদ্যালয়। এটি সরকারি কর্মচারী কল্যাণ সমিতি কর্তৃক ১৯৫৭-এ প্রতিষ্ঠিত হয়। ১৯৯৯-এ প্রতিষ্ঠানটিতে শিক্ষার্থীর সংখ্যা ছিল ২,৭০০ জন এবং শিক্ষকের সংখ্যা ৮২ জন।
প্রতিষ্ঠানটি এটির সাংস্কৃতিক কার্যক্রমের জন্য পরিচিত । এটি বিভিন্ন শিক্ষাবিষয়ক প্রতিযোগিতার আয়োজন করে। যেমন : বাংলাদেশ গণিত অলিম্পিয়াড এবং ভাষা প্রতিযোগিতা। স্কুলটি ২০০৭ সালে এটির সুবর্ণ জয়ন্তী এবং পুনর্মিলন পালনন করে।
স্কুলটিতে ১৯৫৭-এ ক্লাস নেওয়া শুরু হয়। প্রথম প্রধান শিক্ষক ছিলের কাজী আম্বর আলী। ১৯৯৫-এ, বিদ্যালয়ের ক্যাম্পাসে আজিমপুর গার্লস কলেজ প্রতিষ্ঠিত হয়। উভয় স্কুল ও কলেজ ১৯৯৯ সালে একটি একক প্রতিষ্ঠানে একত্রিত হয়। ২০১৩ সালের ৭ সেপ্টেম্বর প্রধানমন্ত্রী শেখ হাসিনা স্কুলটিকে জাতীয়করণের ঘোষণা দেন। বর্তমানে প্রতিষ্ঠানটি সরকারি।
এটিতে মোট প্রায় ২,৮০০ শিক্ষার্থী এবং ৭১ জন শিক্ষক আছে। এটির অধ্যক্ষ হোসনে আরা বেগম। প্রতিষ্ঠানের সম্পত্তির মধ্যে রয়েছে একটি বিল্ডিং, একটি আধুনিক মিলনায়তন, একটি বৃহৎ খেলার মাঠ এবং অধ্যক্ষের জন্য একটি বাসভবন।
উভা প্রদেশ রাগবি ফুটবল ইউনিয়ন
উভা প্রদেশ রাগবি ফুটবল ইউনিয়ন (ইউপিআরএফইউ) হল শ্রীলঙ্কার উভা প্রদেশের একটি রাগবি ইউনিয়নের নিয়ন্ত্রক সংস্থা।
মাউসার ৯৮
মাউসার ৯৮ হ'ল একটি জার্মান বোল্ট অ্যাকশন রাইফেল। যাতে মাউসার ৫-রাউন্ডের ইন্টার্নাল ক্লিপ ম্যাগাজিন থেকে গুলি চালানোর মতো করে তৈরি করা হয়েছিল । এর ডিজাইন করেন পাউল মাউসার ১৮৯৫ সালে । এটি জার্মানি কর্তৃক উদ্ভাবিত যেকোনো রাইফেল এর মধ্যে সর্বাধিক উৎপাদিত রাইফেল । সংখ্যার বিচারে এর আনুমানিক উৎপাদনকৃত ইউনিটের সংখ্যা ১০২০০০০০০ টি। সারা বিশ্বের সর্বাধিক উৎপাদিত রাইফেল মধ্যে এর অবস্থান ২য় । ২০ এর অধিক জার্মান রাইফেল কোম্পানি এটির উৎপাদন করে । এর সর্বাধিক ব্যবহার হয় প্রথম বিশ্বযুদ্ধে,এবং এটি পরবর্তীতে জার্মান সেনাবাহিনীতে কার-৯০কে দ্বারা প্রতিস্থাপিত হয়।
নকশা
এটির ডিজাইন করেন পাউল মাউসার ১৮৯৫ সালে।
বিবেকোদয়ম
বিবেকোদয়ম হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।)
ইতিহাস
১৯০৪ সালের এপ্রিল মাসে বিবেকোদয়ম চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে এজহাভা গেজেট-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন।
কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল।
রেখা ওয়াহিদ
রেখা ওয়াহিদ রহমান (Rekha Waheed Rahman; জন্ম: ১৯ জুন ১৯৭৫) একজন বাংলাদেশী বংশোদ্ভূত ইংরেজ ঔপন্যাসিক ও লেখিকা। তিনি চারটি উপন্যাস লিখেছেন। যার মধ্যে রয়েছে দি এ টু জেড গাইড টু আরেঞ্জড ম্যারেজ, সারিস অ্যান্ড দ্য সিটি ও মাই বলিউড ওয়েডিং।
প্রাথমিক জীবন
ওয়াহিদ ১৯৭৫ সালের ১৯ জুন যুক্তরাজ্যের লন্ডন শহরের শেপার্ড'স বুশে জন্মগ্রহণ করেন। তার পিতামাতা দুজনেই ব্রিটিশ বাংলাদেশী। তিনি ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিস থেকে অর্থনীতি বিষয়ে স্নাতকোত্তর সম্পন্ন করেন এবং সেসময়ে তিনি সেখানকার ইসলামিক সোসাইটির কোষাধ্যক্ষ পদে দায়িত্ব পালন করেন।
লেখালেখির প্রতি তার ঝোঁক থেকে তিনি কর্পোরেট কনসালটেন্ট হিসেবে বিভিন্ন দেশে ভ্রমণ করেন। এরই মধ্যে তিনি হ্যারো রাইটার'স ক্লাবে এক পাঠসভায় একজন লিটারেরি এজেন্টের নজরে পড়েন।